पाएं अपने शहर की ताज़ा ख़बरें और फ्री ई-पेपरडाउनलोड करें
शहर की नई सब्जी मंडी में कोरोना को देखते हुए प्रवेश के दो रास्ते तो कर दिए गए। रेहडिय़ां और दुकानें लगाने वालों को एक तरफ से हटा भी दिया गया लेकिन मंडी में अब भी सोशल डिस्टेंसिंग की पालना नहीं की जा रही। आलम यह है कि मंडी के एक गेट से प्रवेश ओर एक से बाहर निकलने की व्यवस्था दी गई है लेकिन अंदर जाने वाले लोगों के बीच कोई अंतराल नहीं है। मंडी के एक हिस्से से रेहडिय़ां हटाई गई हैं लेकिन अन्य हिस्से वालों को इस खाली इलाके मेंं नहीं लाया गया है। ऐसे में सोशल डिस्टेंसिंग जैसा कुछ भी नहीं है।
सामान्य दिनों की तरह हो रही बिक्री
सामान्य दिनों की तरह मंडी में फल सब्जी की बिक्री हो रही है। ढेरियां लगाकर लोग फल सब्जी आदि बेच रहे हैं। आने जाने वालों के बीच कोई दूरी नहीं है। वे सब्जियों के भाव पूछते हैं और खरीदने के लिए समूह में खड़े भी होते हैं।
होमगार्ड बने औपचारिक
मंडी के अंदर होमगार्ड के जवान तैनात है लेकिन वे किसी से भी सोशल डिस्टेंसिंग की पालना की अपील नहीं कर रहे हैं। वे केवल मंडी में टहलकर कर्तव्य की इतिश्री कर रहे हैं। इस बारे में एक होमगार्ड जवान से पूछने पर उसका कहना था कि हमें केवल प्रवेश और निकासी के दो रास्तों की व्यवस्था संभालने के लिए कहा गया है। अंदर अन्य जवान तैनात किए गए हैं। वे व्यवस्था संभाल रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva zho_Hant eng_Latn